钦定古今图书集成/方舆汇编/职方典/第1406卷 > 《桂水歌》前人
## 钦定古今图书集成/方舆汇编/职方典/第1406卷 > 《桂水歌》前人

“《广西下来》滩复滩，三百六十长短湾。潭心绿水缓悠
悠，长湾短湾凝不流。涓涓千尺澄见底，隔岸空行鱼
曳尾。忽然路绝山势回，峡石水声如怒雷。石齿凿凿
森黥牙，龙腾虎跃鸾回车。我行已过正月半，一夜水
生浮汉槎。”龙潜虎伏杳不见，但见满江圆浪花。浪花
飞雪卷万瓦，船下高滩疾如马。浪头起向空中击，举
舵齐桡不容力。舟师持篙眼如虎，指住石头轻一掷。
直下水痕奔箭急，老稚忧怀行感泣。为言水浅仅容
舠，下滩失手争纤毫。水声怒起两崖迫，回旋指顾下
洪涛。龙君水伯似相晓，水势不大亦不小。烧楮沥酒
谢神功，好似鱼游在灵沼。翻思初下象鼻山，恒问行
人多苦颜。惊心乐水昭平邑，虑患防“危不暂闲。忽见
苍梧山上月，耳闻莺语自关关。岂知平地风波恶，何
处安流不险艰。此心常似初来日，三峡沧溟共往还。”